‘বিরুষ্কা’ নামকরণই বুঝিয়ে দেয় যে অনুষ্কা শর্মা ও বিরাট কোহলি-র অনুগামীরা কতটা ভালবাসেন এই জুটিকে। অতীতে বহু তারকা-প্রেমই চর্চিত হয়েছে সংবাদমাধ্যমে, কিন্তু এই দু’জনের সম্পর্ক যেন সবকিছুকে ছাপিয়ে গিয়েছে। অনেকটা ঠিক হলিউডের ‘ব্র্যাঞ্জেলিনা’ (ব্র্যাড পিট ও অ্যাঞ্জেলিনা জোলি)-র মতোই। 
বিরাট কোহলি বহু বারই স‌োশ্যাল মিডিয়ায় অনুষ্কা সম্পর্কে তাঁর উচ্ছ্বাস প্রকাশ করেছেন। যখনই তাঁর কোনও ছবি মুক্তি পেয়েছে, বিরাট শুভেচ্ছা ও অভিনন্দনে ভরিয়ে দিয়েছেন অনুষ্কাকে। আবার অনুষ্কাও গুরুত্বপূর্ণ ম্যাচগুলিতে বিরাটের পাশে থেকেছেন, অনুপ্রেরণা দিয়েছেন। 

এই বিষয়ে অন্যান্য খবর

একটি বিশেষ নামে কোহলিকে ডাকেন ধোনি, রহস্য ফাঁস করলেন ভারত অধিনায়ক
বিরাটকে নিয়ে ‘ধর্ষক বাবা’র আজব দাবি! জবাবে মুখ খুললেন কোহলি


অনুষ্কার মধ্যে কিছুই নেই সমালোচনা করার মতো, এমন কথাই বার বার সংবাদমাধ্যমকে জানিয়েছেন বিরাট। কিন্তু সম্প্রতি একটি সর্বভারতীয় সংবাদমাধ্যমের প্রতিবেদনে প্রকাশিত হয়েছে যে, অনুষ্কার একটি স্বভাব বিরাট একদম পছন্দ করেন না। তিনি বলেছেন, ‘‘ও সব সময়েই দেখেছি ৫-৭ মিনিট দেরি করে আসে, এটা ঠিক আমার পছন্দ নয়।’’
তবে একই সঙ্গে তিনি জানিয়েছেন যে, অনুষ্কা অত্যন্ত সৎ এবং অনুভবী মানুষ। গত তিন-চার বছর ধরে অনুষ্কার সংস্পর্শে থেকেই তিনি মানুষ হিসেবে অনেকটা উন্নত হয়েছেন।